Shirley MacLaine

**Shirley MacLaine**, rodným menom **Shirley MacLean Beatyová** (neprechýlene Shirley MacLean Beaty; * 24. apríl 1934, Richmond, Virgínia, USA) je americká herečka, speváčka, tanečnica, publicistka, držiteľka Oscara za najlepší ženský herecký výkon za film ''Cena za nežnosť'' z roku 1983.

## Detstvo a mladosť
Pochádza z umelecky založenej rodiny, jej matka bola učiteľka herectva, otec bol učiteľ a hudobník. Jej mladší brat Warren Beatty je herec a režisér. Meno dostala po herečke Shirley Temple. Bola vychovávaná v batipstickej viere. V detstve sa venovala bejzbalu a chodila na balet. 

## Kariéra
V divadle vystupuje od svojich šestnástich rokov. Ihneď po maturite sa stala profesionálnou zboristkou na Broadwayi. V roku 1954 si ju všimli i hollywoodskí filmoví producenti. 

Jej filmovým debutom bol film Alfreda Hitchcocka *Problémy s Harrym*. Jej herecký výkon jej vyniesol ocenenie Zlatý glóbus v kategórii ženský objav roka. V rovnakom roku stvárnila jednu z úloh vo filme *Umelci a modelky*. O rok neskôr stvárnila vedľajšiu postavu vo filme *Cesta okolo sveta za 80 dní*. 

V roku 1958 si zahrala vo filme *Some Came Running* a za svoj herecký výkon získala prvú nomináciu na Academy Awards. Netrvalo dlho a získala aj druhú nomináciu, za herecký výkon vo filme *Byt* z roku 1960, kde hrala po boku Jacka Lemmona a Freda MacMurraya. Film získal desať nominácií na Academy Awards a McLaine bola silnou favoritkou na výhru ceny. V rovnakom roku patrila k hercom, ktorí získali svoju hviezdu na Hollywoodskom chodníku slávy. Po boku herečky Audrey Hepburn si zahrala vo filme *Hodina deťom* z roku 1961. Herečku Marilyn Monroe nahradila vo filme *Sladká Irma*, za ktorý získala svoju tretiu nomináciu na Academy Awards a získala Zlatý glóbus. 

V roku 1966 stvárnila po boku Michaela Caina hlavnú ženskú rolu vo filme *Gambit*. Objavila sa tiež v romantickom muzikáli *Sladká Charity* z roku 1969. Počas príprav na jej hereckú rolu ju trénovala tanec Gwen Verdon. Film nemal veľký úspech, ale MacLaine získala svoju šiestu nomináciu na Zlatý glóbus.

V rokoch 1971 až 1972 stvárnila hlavnú postavu v televíznom seriáli *Shirley's World*. Režírovala dokumentárny seriál, ktorý bol nominovaný na Academy Awards, *Other Half of the Sky: A China Memoir*, ktorý sa zameriava na skúseností žien v Číne. Film mal premiéru v roku 1975. 

Po boku Anne Bancroft, Leslie Brown a Mikhaila Baryshnikova si zahrala vo filme *Nový začiatok* z roku 1977. Všetci herci získali nomináciu na Academy Awards a film získal celkovo jedenásť nominácií. O rok neskôr získala ocenenie Crystal Awards, udeľované ženám, ktoré svojou vytrvalou prácou pomohli podporiť povesť žien v Hollywoode. 

V roku 1980 sa objavila v hlavnej úlohe spolu s Anthonym Hopkinsom vo filme *Štyri ročné obdobia*. Film získal negatívne recenzie od filmových kritikov. V roku 1983 získala hlavnú úlohu spoločne s Debrou Winger vo filme *[[Cena za nežnosť]]*. Film bol veľkým komerčným úspechom a získal mimoriadne pozitívne recenzie od filmových kritikov. Získal tiež päť ocenení z jedenástich nominácií na cenu Academy Awards, z ktorých jedno patrilo aj MacLaine. V roku 1988 si zahrala v dráme *Madame Sousatzka*. Za svoj herecký výkon získala Zlatý glóbus. O rok neskôr, po boku Sally Field a Dolly Parton si zahrala vo filme *Oceľové magnólie*. V roku 1990 si zahrala vo filme *Pohľadnice z Hollywoodu*, ktorý napísala herečka Carrie Fisher. Neskôr film okomentovala ako svoju osobnú spoveď verejnosti,  jej matka totiž zohrala dôležitú úlohu pri jej problémoch s drogami. Fisherovej matku stvárnila MacLaine a samotnú Fisherovú Meryl Streep. 
vľavo|náhľad|Shirley MacLaine na Filmovom festivale v Deauville, v roku 2011.
V roku 1992 si zahrala po boku Jessicy Tandy, Kathy Bates a Marcella Mastroianniho v komédii *Svadba alebo pohreb?* za ktorú získala svoju desiatu nomináciu na Zlatý glóbus. 

Ďalšou filmovou rolou, ktorá jej zaistila úspech, bola vo filme *Pozná ju ako svoje boty*, po boku Toni Collette a Cameron Diaz. Za svoj výkon vo filme získala dvanástu nomináciu na Zlatý glóbus. V rovnakom roku si zahrala v komédii *Moja krásna čarodejnica* po boku Nicole Kidman. 

V roku 2009 stvárnila jednu z vedľajších úloh v televíznom filme *Coco Chanel*, kde stvárnila hlavnú ženskú rolu slovenská herečka Barbora Bobuľová. V roku 2011 sa objavila v komédii *Bernie*. Pripojila sa k hereckému obsadeniu televízneho seriálu *[[Downton Abbey]]*, kde stvárnila matku Elizabeth McGovern, rolu hrala v rokoch 2012 až 2013. V roku 2013 bola tiež ocenená cenou Kennedy Center Honors za celoživotný príspevok k americkej kultúre v oblasti múzických umení. O rok neskôr si zahrala spolu s Christopherom Plummerom hlavnú rolu v romantickom filme *Elsa & Fred*. V roku 2017 si zahrala panovačnú podnikateľku vo filme The Last Word, po boku Amandy Seyfried. 

## Súkromný život
V rokoch 1954 až 1982 bola vydatá za podnikateľa Stevea Parkera (1922 - 2011). S manželom mali otvorené manželstvo. Majú spolu jednu dcéru, Sachi Parker, ktorá sa narodila v roku 1956. Keď ich dcéra mala dva roky, MacLaine ju nechala vychovávať v Japonsku, u jej otca a jeho milenky. MacLaine so svojou dcérou trávila čas iba cez prázdniny. 

Mala niekoľko mileneckých afér s hercami ako Jack Nicholson či Jack Lemmon. Mala napätý vzťah s hercom Anthonym Hopkinsom, ktorý ju nazval najnepríjemnejšou herečkou, s ktorou kedy pracoval. 

Zaujíma sa o duchovno a metafyziku. Na túto tému napísala niekoľko kníh. Poskytla niekoľko rozhovorov na tému UFO. Tiež tvrdí, že v predchádzajúcom živote na Atlantíde bola bratom 35 000 rokov starého ducha menom Ramtha. Praktizuje transcendentálnu meditáciu. 

## Filmografia (výber)
* 1955: *The Trouble With Harry*
* 1955: *Artists And Models*
* 1956: *Around The World In 80 Days*
* 1958: *The Matchmaker*
* 1958: *Hot SpellOther Half of the Sky: A China Memoir, The*
* 1958: *The Sheepman*
* 1958: *Some Came Running*
* 1959: *Ask Any Girl*
* 1959: *Career*
* 1960: *Can-Can*
* 1960: Byt *(The Apartment)*
* 1961: *All In A Night´s Work*
* 1961: *Two Loves*
* 1961: *The Children´s Hour*
* 1962: *My Geisha*
* 1963: *[[Irma La Douce]]*
* 1964: *The Yellow Rolls-Royce*
* 1965: *Please Come Home*
* 1966: *Gambit*
* 1967: *Woman Times Seven*
* 1968: *Sweet Charity*
* 1970: *Two Mules For Sister Sara*
* 1971: *Desperate Characters*
* 1972: *The Possession of Joel Delaney*
* 1977: *The Turning Point*
* 1979: *Being There*
* 1980: *A Change Of Seasons*
* 1980: *Loving Couples*
* 1983: Cena za nežnosť (*Terms Of Endearment*)
* 1983: *Cannonball Run II*
* 1988: *Madame Sousatzka*
* 1989: Oceľové magnólie *(Steel Magnolias)*
* 1989: *Waiting For The Light*
* 1990: *Postcards From The Edge*
* 1991: *Defending Your Life*
* 1992: *Used People*
* 1993: *Wrestling Ernest Hemingway*
* 1994: *Guarding Tess*
* 1996: *The Evening Star*
* 1996: *Mrs. Winterbourne*
* 1997: *A Smile Like Yours*
* 1999: *Joan of Arc*
* 2000: *Bruno* 
* 2001: *These Old Broads*
* 2002: *Salem Witch Trials* (TV)
* 2002: *Hell on Heels: The Battle of Mary Kay*  (TV)
* 2003: *Carolina*
* 2005: *Rumor Has It*
* 2005: *Bewitched*
* 2005: *In Her Shoes*
* 2007: *Closing the Ring* 
* 2008: *Coco Chanel*
* 2009: *Anne of Green Gables: A New Beginning*
* 2010: *Valentine's Day*
* 2011: *Bernie*
* 2012: *Downton Abbey* (TV)

## Iné projekty

## Externé odkazy
* 
* 
* 
* Shirley's Oficiálna stránka
* Ginny Dougary, rozhovor so Shirley MacLaine  (2005)

## Zdroj

Kategória:Divadelné herečky USA
Kategória:Filmové herečky USA
Kategória:Televízne herečky USA
Kategória:Speváčky USA
Kategória:Držitelia Oscara za najlepší ženský herecký výkon v hlavnej úlohe
Kategória:Držiteľky ceny Zlatý glóbus za najlepší ženský herecký výkon (dráma)
Kategória:Držiteľky ceny Zlatý glóbus za najlepší ženský herecký výkon (komédia/muzikál)
Kategória:Držitelia ceny Emmy
Kategória:Držiteľky ceny BAFTA za najlepšiu herečku v hlavnej úlohe
Kategória:Držitelia ceny Donatellov David
Kategória:Hollywoodsky chodník slávy
Kategória:Osobnosti z Richmondu (Virgínia)